बिहारः महिलाओं की बेहतर सुरक्षा के लिए वाहनों में वीएलटीडी व इमरजेंसी बटन की व्यवस्था
वाहनों में महिलाओं के साथ दुराचार की घटनाओं की खबरें अक्सर आती रही हैं। करीब दस वर्ष पहले देश की राजधानी दिल्ली मे हुए निर्भया कांड ने देश और दुनिया को झकझोर कर रख दिया था। इसी कड़ी में वाहनों में महिलाओं को बेहतर सुरक्षा देने के उद्देश्य से बिहार सरकार द्वारा निर्भया सेफ्टी मॉडल तैयार किया गया है। राज्य परिवहन विभाग के इस खास मॉडल से सार्वजनिक वाहनों से यात्रा करने वाली महिलाओं की सुरक्षा व्यवस्था बेहतर होगी। दैनिक भास्कर की रिपोर्ट के मुताबिक परिवहन विभाग ने व्हीकल लोकशन ट्रैकिंग डिवाइस (वीएलटीडी) और इमरजेंसी पुश बटन की व्यवस्था की है जिसका कमांड कंट्रोल रुम को दिया गया है। वाहनों के लाइव लोकेशन के साथ लाइव ट्रैकिंग भी आसानी से हो जाएगी। परिवहन विभाग के मुख्यालय में कमांड एंड कंट्रोल सेंटर को चालू कर दिया गया है।
महिला सुरक्षा के लिए बड़ी पहल
रिपोर्ट के अनुसार राज्य परिवहन विभाग की मंत्री शीला कुमारी द्वारा कमांड एंड कंट्रोल सेंटर का शुभारंभ कर दिया गया है। यह कहा जा रहा है कि महिलाओं व अन्य यात्रियों की सुरक्षा की दृष्टि से सार्वजनिक परिवहन के वाहनों में व्हीकल लोकशन ट्रैकिंग डिवाइस व इमरजेंसी बटन लगाया गया है। इससे सार्वजनिक परिवहन के वाहनों की कमांड एंड कंट्रोल सेंटर के जरिए लाइव मॉनिटरिंग की जा सकेगी जो महिला सुरक्षा के लिए काफी महत्वपूर्ण होगा। इससे महिलाओं की सुरक्षा एवं सशक्तिकरण सुनिश्चित हो सकेगी एवं उन्हें आवश्यकता पड़ने पर वाहन के लोकेशन के अनुसार सहायता दी जा सकेगी।
लोकेशन की लाइव ट्रैकिंग
परिवहन सचिव संजय कुमार अग्रवाल ने मीडिया को बताया कि निर्भया फ्रेमवर्क के तहत सार्वजनिक परिवहन की गाड़ियों में व्हीकल लोकशन ट्रैकिंग डिवाइस एवं इमरजेंसी बटन लगाने का निर्णय लिया गया है। इसके तहत परिवहन विभाग मुख्यालय में कामांड एंड कंट्रोल सेंटर तैयार किया गया है। इसके माध्यम से सार्वजनिक परिवहन के वाहनों के लोकेशन की लाइव ट्रैकिंग की जा सकेगी।
पटना से नई व्यवस्था की शुरूआत
पायलट प्रोजेक्ट के तौर पर राजधानी पटना से इस नई व्यवस्था की शुरुआत की गई है। इसके बाद राज्य के अन्य शहरों में संचालित सार्वजनिक परिवहन के वाहनों (बस, टैक्सी) में यह सिस्टम लगाया जाएगा। फिलहाल बिहार राज्य पथ परिवहन निगम की बसों की रियल टाइम मॉनिटरिंग की जा रही है।
सार्वजनिक वाहनों में वीएलटीडी
परिवहन विभाग का कहना है कि राज्य में महिलाओं की सुरक्षा के लिए सार्वजनिक परिवहन के वाहनों को व्हीकल लोकेशन ट्रैकिंग डिवाइस एवं इमरजेंसी बटन से लैस किया जाएगा। 1जनवरी 2019 के बाद पंजीकृत सभी सार्वजनिक परिवहन के वाहनों में वीएलटीडी उपकरण लगे आ रहे हैं एवं 1 जनवरी 2019 246f के पूर्व पंजीकृत सभी सार्वजनिक परिवहन के वाहनों में वीएलटीडी तथा इमरजेंसी बटन को लगाया जाना अनिवार्य किया गया है।
प्राइवेट बसों में वीएलटीडी अनिवार्य
1अगस्त 2022 तक सभी प्राइवेट बसों में भी वीएलटीडी एवं इमरजेंसी बटन लगाया जाना अनिवार्य हो जाएगा। स्कूली छात्र-छात्राओं की सुरक्षा के लिए भी स्कूल बसों में पैनिक बटन लगाने का निर्देश दिया जाएगा।
बटन दबाते ही कमांड सेंटर में बजेगा अलार्म
परिवहन विभाग का कहना है कि सार्वजनिक परिवहन के वाहनों (बस, कैब, टैक्सी) से यात्रा करने वाली महिलाओं या लड़कियों को किसी तरह के खतरे का अभास होने पर इमरजेंसी बटन दबाते ही कंट्रोल कमांड सेंटर में अलार्म बजेगा और तत्काल पुलिस मदद के लिए उस लोकेशन पर पहुंच जाएगी। इसी तरह की पूरी व्यवस्था बनाई जा रही है। इससे पटना से लेकर राज्य के अन्य जिलों में महिलाओं की सुरक्षा मजबूत होगी।
कमांड एंड कंट्रोल सेंटर को इमरजेंसी अलर्ट
ज्ञात हो कि व्हीकल लोकशन ट्रेकिंग डिवाइस के द्वारा इमरजेंसी अलर्ट, ओवर स्पीडिंग तथा उपकरण के साथ छेड़छाड़ या तोड़ फोड़ किए जाने पर अलर्ट कंट्रोल सेंटर को मिल जाएगा। इसकी मदद से वाहन के लोकेशन की रियल टाईम की जानकारी भी मिल जाएगी। जियो फैंसिंग एवं सॉफ्टवेयर के माध्यम से वाहन के हर मूवमेंट को मैप पर देखा जा सकेगा। प्राइवेट वाहनों के मालिक भी इस सॉफ्टवेयर की मदद से अपने वाहनों के लोकेशन और स्थिति का पता लगा सकते हैं। इस सॉफ्टवेयर के माध्यम से अपराध नियंत्रण में काफी मदद मिलेगी। इसके साथ ही ओवर स्पीडिंग को रोकने में भी मदद मिलेगी। बस यदि निर्धारित स्पीड से अधिक स्पीड पर चलेगी तो वह पकड़ में आ जाएगा और उक्त बस चालकों पर कार्रवाई की जाएगी।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hne_Deva hin_Deva hin_Deva